AQSh Senati Putinni harbiy jinoyatchi deb e'lon qildi

AQSh Senati Rossiya prezidenti Vladimir Putinni harbiy jinoyatchi sifatida qoralovchi rezolyutsiyani qabul qildi. Bu haqda “Reuters” xabar berdi.
Ma'lum qilinishicha, respublikachi Lindsi Grem taqdim etgan hujjat har ikki partiya vakillari tomonidan bir ovozdan qo'llab-quvvatlangan. Qonun kuchga ega emas, lekin bu Oq uyning Rossiya agressiyasiga nisbatan qattiq pozitsiyasini siyosiy qo'llab-quvvatlashini bildiradi. Senat Putin davridagi Rossiya qurolli kuchlari tomonidan sodir etilgan “zo'ravonlik, urush, insoniyatga qarshi jinoyatlar”ni keskin qoralagan.
Ta'kidlanishicha, rezolyutsiya Gaagadagi xalqaro jinoiy sud va boshqa davlatlarni Rossiya rejimining Ukrainaga bostirib kirishi paytida sodir etgan harbiy harakatlari yuzasidan tergov olib borishga chaqiradi.
“Biz barchamiz demokratlar va respublikachilar bilan birlashib, Vladimir Putin Ukraina xalqiga qarshi sodir etgan harakatidan qochib qutula olmasligini bildirdik”, — degan Senatdagi Demokratik ko'pchilik yetakchisi Chak Shumer.
Avvalroq AQSh Rossiya neft va gazini import qilishdan voz kechgandi. Shuningdek, Putinning bayonotlari ortidan AQSh ballistik raketa uchirilishini keyinga qoldirgandi.